Afrikan, Karibian ja Tyynenmeren maiden ja Euroopan yhteisön (EY) välillä tehdyn yleissopimuksen nojalla järjestettäva yhteinen edustajakokous (AKT-EU) - Hyväksytyt päätöslauselmat neljännen AKT-ETY-yleissopimuksen, sellaisena kuin se on tarkistettuna Mauritiuksella 4. marraskuuta 1995 allekirjoitetulla sopimuksella, pöytäkirja N:o 10 metsävarojen kestävästä hoidosta (AKT-EU/2063/97/lopull.)



Virallinen lehti nro C 308 , 09/10/1997 s. 0059 - 0060



Afrikan, Karibian ja Tyynenmeren maiden ja Euroopan yhteisön (EY) välillä tehdyn yleissopimuksen nojalla järjestettäva yhteinen edustajakokous (AKT-EU) - Hyväksytyt päätöslauselmat neljännen AKT-ETY-yleissopimuksen, sellaisena kuin se on tarkistettuna Mauritiuksella 4. marraskuuta 1995 allekirjoitetulla sopimuksella, pöytäkirja N:o 10 metsävarojen kestävästä hoidosta (AKT-EU/2063/97/lopull.) AKT-EU-edustajakokous, joka kokoontui Brysselissä 17. 20. maaliskuuta 1997, ottaa huomioon aikaisemmat päätöslauselmansa metsävarojen kestävästä käytöstä ja erityisesti syyskuussa 1996 hyväksytyn AKT-EU-päätöslauselman (Luxemburg: AKT-EU 1825/96/lopull.) sekä Euroopan parlamentin 15. kesäkuuta 1995 hyväksymän mietinnön sademetsiä koskevista toimista (A4-0137/95), A. ottaa huomioon Yhdistyneiden kansakuntien Agenda 21:tä koskevan erityisistunnon (kesäkuussa 1997), B. ottaa huomioon, että Lomén yleissopimuksen pöytäkirja metsävarojen kestävästä käytöstä tuo esiin, että Euroopan yhteisö ja AKT-valtiot keskittävät toimensa puuntuotantoon tarkoitettujen metsien kestävän käytön edistämiseen ja että erityinen etusija annetaan paikallisten yhteisöjen pienessä mittakaavassa harjoittamalle metsätaloudelle, C. myöntää, että metsien hyötykäyttö leviää nopeasti Länsi- ja Keski-Afrikassa ja ylittää metsäyksiköiden valvontakapasiteetin useissa AKT-maissa, D. myöntää, että paikallisten yhteisöjen toteuttamia metsähankkeita on vielä erittäin vähän, E. on tietoinen, että aasialaiset ja eurooppalaiset yritykset, jotka käyttävät ja ostavat puuta lukuisista hakkuuyrityksistä, ovat jo jonkin aikaa laajentaneet toimintaansa Länsi- ja Keski-Afrikan maihin, F. myöntää, että tietyillä äskettäin perustetuilla yrityksillä on hyvin vähän kokemusta metsien kestävästä käytöstä, ja tämä vahingoittaa erityisesti paikallisen väestön oikeuksia sekä alkuperämaassa että muissa AKT-maissa, G. myöntää, että alueella toteutetaan tällä hetkellä monia kiitettäviä toimia metsien todella kestävän käytön täytäntöön panemiseksi ottamalla erityisesti mukaan myös paikallisväestö, H. myöntää, että Forest Stewardship Council on laatinut maailmanlaajuiset kriteerit koko maailman metsien ympäristöystävällisestä, sosiaalisesti terveestä ja taloudellisesti elinkelpoisesta käytöstä; 1. Kehottaa Lomén yleissopimuksen allekirjoittajavaltioita ja Euroopan komissiota ottamaan käyttöön yksityiskohtaisia ohjelmia Lomén yleissopimuksen pöytäkirjassa N:o 10 olevan 3 ja 4 kohdan täytäntöön panemiseksi; 2. Kehottaa Euroopan komissiota tutkimaan uudelleen yksityiskohtaisesti rahoitusvälineiden tarjoamia mahdollisuuksia tehokkaan metsästrategian täytäntöönpanon turvaamiseksi; 3. Kehottaa Euroopan unionin jäsenvaltioita, Euroopan komissiota ja Lomén yleissopimuksen allekirjoittajavaltioita tehostamaan eurooppalaisten ja aasialaisten yritysten valvontaa ja tarkastuksia; 4. Kehottaa Euroopan komissiota ja jäsenvaltioita myöntämään enemmän varoja yhteisöjen pienessä mittakaavassa harjoittamalle metsätaloudelle sekä afrikkalaisten kansalaisjärjestöjen alueella toteuttamille kestävän kehityksen aloitteille; 5. Kehottaa Euroopan komissiota ja jäsenvaltioita tukemaan taloudellisesti sellaisen elimen perustamista AKT-maiden metsäyksiköiden yhteyteen, joka antaisi niille tarvittavat voimavarat metsäalan yritysten toiminnan valvomiseen; 6. Kehottaa Euroopan unionin jäsenvaltioita, komissiota ja Lomén yleissopimuksen allekirjoittajavaltioita toteuttamaan tarvittavat toimenpiteet puuntuottajien, -valmistajien ja -kuluttajien kannustamiseksi, jotta ne noudattaisivat Forest Stewardship Councilin periaatteita, ja edesauttamaan täten metsien todella kestävää käyttöä; 7. Kehottaa AKT-valtioita ottamaan mahdollisimman tarkoin selvää sellaisista puun käyttöön erikoistuneista yrityksistä, jotka hakevat toimilupaa tai haluavat harjoittaa muunlaista metsiin liittyvää toimintaa maassaan; 8. Pyytää Euroopan unionin jäsenvaltioita ja AKT-valtioita tekemään kaiken voitavansa kesäkuussa 1997 pidettävässä Yhdistyneiden kansakuntien yleiskokouksen erityisistunnossa, jotta tässä istunnossa hyväksyttävässä poliittisessa julistuksessa vaaditaan sitovia ja konkreettisia ohjelmia Lomén yleissopimuksen pöytäkirjan N:o 10 täytäntöönpanoa varten; 9. Kehottaa yhteispuheenjohtajiaan välittämään tämän päätöslauselman AKT-EU-neuvostolle ja komissiolle.